ირაკლი ლაბაძე - ვიკიპედია

# ირაკლი ლაბაძე

### ვიკიპედიიდან

ირაკლი ლაბაძე

ირაკლი ლაბაძე (* 9 ივნისი, 1981, თბილისი), ქართველი ჩოგბურთელი. საქართველოს საჩოგბურთო ნაკრების წევრი.

## [რედაქტირება] ბიოგრაფია

დაიბადა თბილისში 1981 წლის 9 ივნისს. პროფესიონალური კარიერა დაიწყო 1998 წელს. საუკეთესო შედეგი აჩვენა 2004 წელს, როცა ATP მსოფლიო ჩოგბურთელთა რეიტინგში დაიკავა 42-ე ადგილი (5 ივლისის მდგომარეობით). 2006 წელი დაასრულა მსოფლიოს რეიტინგში 164-ე პოზიციაზე.

კარიერაში პროფესიონალურ ტურნირებზე მოიგო 48 და წააგო 81 შეხვედრა. საპრიზო თანხის სახით მოიპოვა 1 213 541 აშშ დოლარი.

## [რედაქტირება] მიღწევები ერთეულთა თანრიგში

2000 წელი, იანვარი - მოიგო ფიუჩერსის სერიის ტურნირი აშშ-ში, ფლორიდას შტატში.

2000 წელი, ივნისი - მოიგო ფიუჩერსის სერიის ტურნირი ქალაქ ფიურტში (გერმანია).

2001 წელი, მაისი - მოიგო ჩელენჯერის სერიის ტურნირი ბირმინგემში (დიდი ბრიტანეთი), ფინალში დაამარცხა ამერიკელი ჯეიმს ბლეიკი. მოიგო ჩელენჯერის სერიის ტურნირი ბუქარესტში (რუმინეთი), ფინალში დაამარცხა ემილიო ბენფელე-ალვარესი (ესპანეთი).

2001 წელი, სექტემბერი - ATP სერიის შანჰაის (ჩინეთი) ტუნრირის პირველ წრეში ანგარიშით 7-6 7-5 დაამარცხა ანდრე აგასი, რომელსაც ტურნირის დაწყებამდე მსოფლიოში მე-2 ადგილი ეკავა. დამარცხდა ტურნირის მესამე წრეში კენეთ კარლსენთან (დანია).

2002 წელი, თებერვალი - მოიგო ჩელენჯერის სერიის ტურნირი ბრესტში (საფრანგეთი), ფინალში დაამარცხა პარადორნ შრიჩაპანი (ტაილანდი).

2002 წელი, სექტემბერი - მოიგო ჩელენჯერის სერიის ტურნირი კიევში (უკრაინა), ფინალში დაამარცხა გორკა ფრაილი (ესპანეთი).

2003 წელი, სექტემბერი - მოიგო ჩელენჯერის სერიის ტურნირი კიევში (უკრაინა), ფინალში დაამარცხა პეტრ კრალერტი (ჩეხეთი). მოიგო "St. Jean de Luz"-ის ჩელენჯერის სერიის ტურნირი (საფრანგეთი), ფინალში დაამარცხა ფრანგი ფაბრის სანტორო.

2003 წელი, ნოემბერი - მოიგო ჩელენჯერის სერიის ტურნირი დნეპროპეტროვსკში (უკრაინა), ფინალში დაამარცხა ჰარელ ლევი (ისრაელი).

2004 წელი, მარტი - მიაღწია ყველაზე დიდ წარმატებას პროფესიონალურ დონეზე, ATP Masters-ის სერიის ტურნირზე ინდიან-უელსში (აშშ) გავიდა ნახევარფინალში. დაამარცხა პირველ წრეში ტიერი ასკიონე (საფრანგეთი), მეორეში - კარლოს მოია (ესპანეთი), მესამეში - ხიშამ არაზი (მაროკო), 1/8-ფინალში - აუგუსტინ კალიერი (არგენტინა), 1/4-ფინალში - ჯეიმს ბლეიკი (აშშ), 1/2-ფინალში დამარცხდა ტიმ ჰენმანთან (დიდი ბრიტანეთი) ანგარიშით 3-6 2-6.

2004 წელი, აპრილი - ATP სერიის ეშტორილის (პორტუგალია) ტურნირში გავიდა 1/2-ფინალში, სადაც პირველ სეტში 2-3 ანგარიშის შემდეგ დანებდა რუს მარატ საფინთან.

2005 წელი, ივნისი - მოიგო ჩელენჯერის სერიის ტურნირი ბიელაში (იტალია), ფინალში დაამარცხა კარლოს ბერლოკი (არგენტინა).

2006 წელი, ივნისი - უიმბლდონის (დიდი ბრიტანეთი) დიდი სლემის ტურნირზე გაიარა საკვალიფიკაციო ბადის 3 და ძირითადი ბადის 3 წრე. ძირითადი ბადის მეორე წრეში დაამარცხა მსოფლიოს რეიტინგში მე-12 ადგილზე მყოფი გილიერმო კორია (არგენტინა) 6-4 6-2 6-3, მესამე წრეში - ამერიკელი მერდი ფიში (2-6, ტრავმა), მერვედფინალში კი მსოფლიოს მეორე ჩოგანთან რაფაელ ნადალთან (ესპანეთი) დამარცხდა ანგარიშით 3-6 6-7 3-6.

## [რედაქტირება] მიღწევები წყვილებში

2000 წელი - ფრანსისკო კოსტასთან (ესპანეთი) წყვილში მოიგო კიტოს (ეკვადორი) ჩელენჯერის სერიის ტურნირი. დუშან ვემიჩთან (იუგოსლავია) წყვილში მოიგო სანტიაგოს (ჩილე) ჩელენჯერის სერიის ტურნირი.

2003 წელი - როჯერ ვასენთან (ნიდერლანდები) წყვილში მოიგო მიუნჰენგლადბახის (გერმანია) ჩელენჯერის სერიის ტურნირი.

2005 წელი - იური შჩიუკინთან (რუსეთი) წყვილში მოიგო რეჯიო-ემილიის (იტალია) ჩელენჯერის სერიის ტურნირი.

2006 წელი - იუმბლდონის (დიდი ბრიტანეთი) დიდი სლემის ტურნირზე დუშან ვემიჩთან (სერბია) წყვილში გაიარა საკვალიფიკაციო ბადე და ძირითადი ბადის 2 წრე, რის შემდეგაც 1/8-ფინალში დამარცხდა 5-სეტიან შეხვედრაში.

სამჯერ დამარცხდა ATP სერიის ტურნირების ფინალში - 2001 წელს ატილა სავოლტთან (უნგრეთი) წყვილში სოპოტის (პოლონეთი) ტურნირზე, 2001 და 2002 წლებში მარატ საფინთან (რუსეთი) წყვილში სანქტ-პეტერბურგის (რუსეთი) ტურნირზე.

## [რედაქტირება] დევისის თასი

საქართველოს კაცთა საჩოგბურთო ნაკრების შემადგენლობაში დევისის თასზე ჩაატარა 24 შეხვედრა, საიდანაც 20 მოიგო და 4 წააგო. ერთეულთა თანრიგში მოიგო 13 და წააგო 2 მატჩი, წყვილთა თანგირში გაიმარჯვა 7 შეხვედრაში, 3-ში კი დამარცხდა.

## [რედაქტირება] იხილეთ აგრეთვე

საქართველოს კაცთა საჩოგბურთო ნაკრები

Retrieved from "http://ka.wikipedia.org../../../%E1%83%98/%E1%83%A0/%E1%83%90/%E1%83%98%E1%83%A0%E1%83%90%E1%83%99%E1%83%9A%E1%83%98_%E1%83%9A%E1%83%90%E1%83%91%E1%83%90%E1%83%AB%E1%83%94.html"

კატეგორიები: ქართველები | ქართველი ჩოგბურთელები | დაბადებული 1981

##### Views

- სტატია
- განხილვა
- მიმდინარე შესწორება

##### მონაწილეობა

- შესავალი
- ინფორმაცია
- დახმარება
- ფორუმი
- შეწირულობები

##### ძიება

##### სხვა ენებზე

- Česky
- English
- Español
- Français
- עברית
- Slovenčina